Diari Oficial de la Generalitat Valenciana


Sumari del DOGV 4258, del 28-05-2002 (2002/5525)

Informació pública del programa d'actuació integrada del sector Nou Nazareth, del Pla General Municipal d'Ordenació Urbana de Sant Joan d'Alacant.
--------------------------------------------------------------------------------------------------------------------------------------------------

### Dades del document

Número de DOGV
:   4258

Data del DOGV
:   28-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5525


Organisme emissor
:   Urbanite, SL

Tipus de document
:   Anunci

Informació pública del programa d'actuació integrada del sector Nou Nazareth, del Pla General Municipal d'Ordenació Urbana de Sant Joan d'Alacant. [2002/A5525]
  
Mitjançant el present edicte s'anuncia l'obertura d'un període d'informació pública de 20 dies, comptador des del sendemà de la publicació en el Diari Oficial de la Generalitat Valenciana, de la documentació de la proposta d'una alternativa tècnica del programa d'actuació integrada del sector Nou Nazareth (sectors 8, 9 i 10 del sòl urbanitzable programat i sòl urbanitzable no programat (SUNP) limítrof) del Pla General Municipal d'Ordenació Urbana de Sant Joan d'Alacant, promoguda per la mercantil Urbanite, SL.
  
La documentació consistix en:
  
1. Memòria justificativa de la tramitació del programa d'actuació integrada del sector Nou Nazareth.
  
2. Projecte d'homologació sectorial del pla parcial del sector Nou Nazareth.
  
3. Projecte del pla parcial del sector Nou Nazareth.
  
4. Avantprojecte d'urbanització del sector Nou Nazareth.
  
La documentació avantdita estarà a la vista durant l'esmentat període d'exposició pública a la Notaria de la senyora Isabel Mª Mayordomo Fuentes, a Sant Joan d'Alacant, plaça de la Constitució, número 1, entresòl, de 09.00 a 14.00 i de 17.00 a 19.30 hores, de dilluns a dijous, i els divendres de 08.00 a 15.00 hores, així com a les dependències d'Urbanisme de l'Ajuntament de Sant Joan d'Alacant (alternativa tècnica depositada al registre mitjançant un escrit de 10 de maig de 2002, registre d'entrada número 5626).
  
S'advertix que, dins del termini de 20 dies, comptador des de la publicació de l'últim anunci, qualsevol persona podrà comparéixer a la notaria adés ressenyada per a obtindre una còpia de l'acta notarial de protocol·lització o sol·licitar que esta li siga mostrada.
  
Així mateix, es fa constar la possibilitat de consultar, durant el mateix termini, a l'Ajuntament, les actuacions derivades de la documentació que hi ha depositada i de presentar davant d'ell, per a incorporar-les-hi, tant al·legacions com alternatives tècniques que pretenguen competir amb l'exposada, així com proposicions juridicoeconòmiques per a executar qualsevol de les alternatives , tot això segons el que disposen els articles 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Les dites proposicions juridicoeconòmiques s'han de presentar al Registre General de l'Ajuntament, en una plica tancada, dins dels cinc dies hàbils següents des del venciment del termini anterior, amb la documentació requerida per al compliment del que exigixen els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques s'efectuarà a l'Ajuntament el dia següent hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a la vista perquè puguen ser objecte de consulta i al·legacions, abans de l'aprovació del programa i l'adjudicació de la seua execució.
  
A l'efecte del que establix l'article 59.4 de la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, les publicacions en el Diari Oficial de la Generalitat Valenciana i en un periòdic diari s'adrecen, així mateix, als titulars de béns i drets afectats per l'actuació que es detallen tot seguit, per si no fóra possible la notificació individualitzada a algun d'ells. Així, la present publicació val a este efecte.
  
Cosa que es fa saber en el present avís als efectes oportuns.